Geilo

Geilo er et tettsted og ei bygd i Hol kommune i Buskerud. Tettstedet har  innbyggere (tall for ). Geilo ligger i Ustedalen som er en vestlig gren av Hallingdal oppstrøms fra Hol.  

Geilo er et turiststed med hoteller, vintersportsanlegg og stor hyttebebyggelse. Det er en del mindre industri. Det er et av Norges største vintersportdestinasjoner. Etter Gol er Geilo det viktigste senter for service og handel i Hallingdal. 

Geilo stasjon på Bergensbanen (794 moh.) ble åpnet 21. desember 1907 med navnet Gjeilo. Navnet ble endret til Geilo i april 1921. Det var i stor grad Bergensbanen og stasjonen som tilskyndet fremvekst av tettsted og turisme samt småindustri på stedet. Stedet ble tidligere også omtalt som Jeilo og Jeglum. 

Turistnæringen begynte med at Lars Gjeilo i forbindelse med Bergensbanen innredet innkvartering med plass til en håndfull gjester. Ved Hol (kommunesenteret) er det lang avstand mellom jernbanestasjonen og kirkestedet, og oppsto ikke tettstedsutvikling i tilknytning til jernbanen som på Geilo.

Rv7 går i vest over Hardangervidda til Bergen og i øst gjennom Hallingdal til Hønefoss på Ringerike. Veiforbindelse til Numedal over Dagali. Fra 1913 til 1980-årene ble Geilo-møtene av norske kristelige organisasjoner holdt på Geilo.

 Etymologi 
Navnet er en dativform av det norrøne ordet geil, med betydning «inngjerdet krøtterveg»- Navnet kommer av ordet geil som betyr smal vei mellom hus eller en vei med gjerde på begge sider (typisk for å lede husdyr til utmark eller beite). Stedsnavnet har gjennom hundreårene vært skrevet blant annet Geilum, Gellem, Geilumb, Gieloe, Jellom, Gieglem, Jeglum og Gjeilo. Dagens tettsted har utgangspunkt i gården med dette navnet og ble trolig ryddet i middelalderen og hadde lenge et gammelnorsk navn.

 Geilo som turiststed 
På Geilo finnes det flere hoteller. Geilo har sentrumsfunksjoner som forretninger og servicetilbud. Geilo Handelslag, stiftet i 1908, er en stor butikk på stedet. I sentrum er det kulturhistorie med de gamle bygningene på Geilojordet, og de finnes tradisjonelle småbedrifter som Øyo, Brusletto, Geilo Jernvarefabrikk – produsent av Skaugum Bestikk.

Geilo, som ligger nær opp til høyfjellet, har turistvirksomhet både vinter og sommer. Her er det mange løyper over snaufjell og gjennom småskog, og et utall av vann hvor det finnes ørret.

Turisttrafikken har økt, og i dag er det åtte hoteller og pensjonat, ungdomsherberger og mange mindre steder for overnatting. Stedet har i dag 1400 sengeplasser for turistnæringen, og i tillegg kommer alle de som leier ut privat, og et utall av hytter.

Sesongen blir også lengre, for skiføret holder seg lengre oppe på fjellet enn nede i dalen. A/S Geilo Taubane ble stiftet, og etter mange motganger, særlig med en del grunnavståelser, lyktes det styret for taubanen å få denne i drift i 1954. Den fikk en lengde på 750 meter, og en høydeforskjell på 250 meter. Taubanen kostet  kroner. Trafikken øker hvert år, og siste året hadde banen  opp- eller nedkjøringer.

Geilo og omegn har aktiviteter tilrettelagt for sommerturisme.

 Alpinanlegg 
Alpinanlegget på Geilo (Geilo Skisenter) benytter markedsnavnet SkiGeilo og har 20 heiser og 46 nedfarter med ulik vanskelighetsgrad, fra grønne bakker for nybegynnere til røde og svarte løyper for viderekomne. Anlegget har flere terrengparker for freestyle- og snowboardkjøring, samt barneområder med "magic carpet"-heiser både i Vestlia og Havsdalen. De siste syv årene har Geilo fått prisen for "Norways Best Ski Resort" i World Ski Awards.  

Området er delt på to hovedsider som omkranser Geilo sentrum, og et felles skipass gir tilgang til hele skiterrenget. En gratis skibuss forbinder de ulike delene av anlegget. SkiGeilo tilbyr også skiutleie, skiskole og restauranter i tilknytning til alpinanlegget. 

Skisesongen var normalt fra midten av november til slutten av april. 

 Hotellhistorie 
De første hotellene som ble bygd var:
 Geilo Hotell, O.T. Jeilo, 1890
 Øyo Hotell, fru Bang Olsen, 1909
 Haugen Hotell, Ola Uthus, 1914
 Breifoss Hotell, frk. Brekke
 Ustedalen Hotel, fru G. Jensen.

Like etter åpningen av Bergensbanen, ble to hotell bygd:
 Haugs Hotell av Petter Haug
 Dr. Holms Hotel av dr. Holm

Norsk Hotellkompani kjøpte begge hotellene i 1916. Haugs Hotell brant ned samme året, og ble ikke bygd opp igjen.

I etterkrigstiden har også hoteller som Bardøla Høyfjellshotell blitt bygget på Geilo.

 Referanser 

 Eksterne lenker 

 Lokalhistoriewiki
www.geilo.no
www.epostavisen.no (lokal nettavis)
Hol kommune 
Geilo i bilder
ScenicNorway, bilder fra Geilo

Kategori:Tettsteder i Buskerud
Kategori:Bosetninger i Hol